Държавен вестник, бр. 16, 2018 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  16
радиационната защита и за които може да 
бъде възложена отговорност на определени 
юридически или физически лица, се прила-
гат съответните изисквания, отнасящи се за 
ситуации на планирано облъчване.
(2) Видовете ситуации на съществуващо 
облъчване включват:
1. облъчване вследствие на замърсяване 
на терени/райони с остатъчни радиоактивни 
материали от:
а) предишни дейности, които никога не са 
подлежали на регулаторен контрол или не са 
били регулирани съгласно изискванията на 
Закона за безопасно използване на ядрената 
енергия и подзаконовите нормативни актове 
по прилагането му;
б) авария в случаите, когато се премина-
ва от ситуация на аварийно облъчване към 
ситуация на съществуващо облъчване, след 
като аварията е била обявена за приключена, 
както е предвидено в системата за управление 
на аварийни ситуации;
в) предишна дейност, за която дадено пред-
приятие вече не носи отговорност;
2. облъчване от естествени радиоактивни 
източници, включително:
а) облъчване от радон и торон в закрити 
помещения, на работни места, в жилищни и 
други сгради;
б) външно облъчване в закрити помещения 
от строителни материали;
3. облъчване от потребителски стоки (с 
изключение на хранителни продукти, храни 
за животни и питейна вода), които съдържат 
радионуклиди, произхождащи от замърсени 
терени/райони, посочени в т. 1, или в които 
има повишено съдържание на естествени 
радионуклиди.
Чл. 110. Всички ведомства и юридически 
лица, на които е възложено извършването 
на мониторинг и контрол на факторите на 
околната среда, информират незабавно орга-
ните на държавния здравен контрол за всеки 
случай на установени замърсявания.
Раздел ІІ
Изготвяне и прилагане на национални про-
грами за управление на ситуации на същест-
вуващо облъчване
Чл. 111. (1) По предложение на заинте-
ресованите ведомства Министерският съвет 
приема стратегии, програми и планове за 
управление на ситуации на съществуващо 
облъчване.
(2) В стратегиите, програмите и плановете 
по ал. 1 се определят поставените цели, мерки 
и отговорности съобразно компетентността на 
ведомствата, включително конкретни дейности 
за управление на ситуации на съществуващо 
облъчване и осигуряване на радиационна 
защита на населението, както и подходящи 
референтни нива по отношение на годишната 
ефективна доза от всички възможни пътища 
на облъчване в диапазона 1 – 20 mSv.
(3) Стратегиите, програмите и плановете по 
ал. 1 се съгласуват предварително с министъра 
на здравеопазването относно определените 
референтни нива и предвидените мерки за 
радиационна защита.
Чл. 112. (1) Защитните мерки, предвидени 
за изпълнението на програма за управление 
на ситуации на съществуващо облъчване, 
подлежат на оптимизация. Оценява се разпре-
делението на дозите, постигнато в резултат на 
прилагането на дадена програма, и се планират 
следващи стъпки за оптимизиране на защитата 
и за намаляване на облъчванията, дозите от 
които надвишават референтните нива.
(2) Отговорните ведомства за прилагането 
на програми за управление на ситуации на 
съществуващо облъчване:
1. оценяват наличните възстановителни и 
защитни мерки за постигане на целите, както 
и ефикасността на планираните и реализи-
раните мерки;
2. предоставят информация на засегнатото 
население за потенциалните рискове за здра-
вето и за наличните средства за намаляване 
на облъчването;
3. дават указания за управление и контрол 
на облъчванията на индивидуално или местно 
равнище;
4. предоставят информация за подходящите 
средства за радиационен мониторинг и кон-
трол на облъчванията, както и за предпри-
емането на защитни мерки по отношение на 
дейностите, които са свързани с използването 
на материали с повишено съдържание на ес-
тествени радионуклиди и не са управлявани 
като ситуации на планирано облъчване.
Раздел ІII
Ограничаване на облъчването от естествени 
източници
Чл. 113. За дейности с материали с повише-
но съдържание на естествени радионуклиди, 
водещи до облъчване, което не може да се 
пренебрегне от гледна точка на радиационната 
защита, се прилагат мерки за радиационна 
защита и се осъществява контрол съгласно 
наредбата по чл. 26, ал. 5 от Закона за без­
опасно използване на ядрената енергия.
Чл. 114. (1) За лицата, които извършват 
дейности по чл. 113, ефективната годишна 
доза не трябва да надвишава в производствени 
условия с повече от 6 mSv дозата, дължаща 
се на облъчването от локалния естествен 
радиационен фон.
(2) Не се определя граница на ефективната 
доза за лица от населението при облъчване 
от естествени източници.